**UNIUNEA NAŢIONALĂ A BAROURILOR DIN ROMÂNIA**

***CONSILIUL UNIUNII***

**HOTĂRÂREA nr. 115**

***29-30 ianuarie 2021***

**privind cota de contribuție lunară a filialelor**

**la cheltuielile necesare funcționării C.A.A**

*În conformitate cu dispozițiile art. 65 lit. s) din Legea 51/1995 privind organizarea și exercitarea profesiei de avocat, republicată și ale art. 15 alin. (1) din Legea 72/2016 privind sistemul de pensii și alte drepturi de asigurări sociale ale avocaților;*

*Ținând cont de situația financiară a sistemului Casei de Asigurări a Avocaților (în continuare, C.A.A.) și de propunerea Consiliului de Administrație al C.A.A., astfel cum au fost prezentate în ședința Consiliului Uniunii Naționale a Barourilor din România (în continuare, U.N.B.R.) din 29-30.01.2021 și în Adresa 17.11.2020, comunicată către membrii Consiliului în 10.12.2020;*

*Având în vedere poziția Comisiei Permanente a UNBR, întrunită în sistem videoconferință în 18.12.2020 și în format fizic, în 28.01.2021, precum și dezbaterile din ședința Consiliului U.N.B.R.;*

*Consiliul U.N.B.R. întrunit în ședința din* ***29-30.01.2021****, adoptă prezenta:*

**HOTĂRÂRE:**

**Art. 1 – (1)** Începând cu data de ***01 ianuarie 2021***, cota de contribuție lunară a filialelor la cheltuielile necesare funcționării C.A.A, prevăzută la art. 15 alin.(1) din Statutul CAA, pentru anul 2020, se menține la **1%** din valoarea totală a contribuțiilor la sistem, efectiv încasate.

**(2)** Prevederile art. 14 alin. (3) și 15 alin. (2) Legea 72/2016 se aplică în mod corespunzător.

**Art. 2 –** La aceeași dată își încetează aplicabilitatea Hotărârea Consiliului UNBR nr. 69/13.04.2020.

**Art. 3 –** Prezenta hotărâre se comunică Consiliului U.N.B.R. și C.A.A. care va lua măsuri pentru publicarea pe website-ul [www.caav.ro](http://www.caav.ro) și pentru comunicarea acesteia la barouri și la filialele C.A.A., pentru a fi adusă la cunoștință avocaților cu drept de exercitare a profesiei și membrilor adunărilor generale ale filialelor C.A.A. care nu au calitatea de avocat în exercițiul profesiei.

**Art. 4 –** Consiliul de Administrație al C.A.A. și filialele C.A.A. vor lua măsuri pentru ducerea la îndeplinire a prezentei decizii.

**C O N S I L I U L U. N. B. R.**